Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: Melléklet a 81/2009. (X. 2.) OGY határozathoz
Paragraph Index: 365

2008. IX. havi adatok alapján Ellátásban részesülõk száma (fõ) Ellátásban részesülõk száma (fõ) Öregségi és korhatár feletti rokkantsági nyugdíj 2 090 103 2 095 882 Korbetöltött öregségi nyugdíj 1 454 591 1 425 504 Korhatár alatti öregségi (elõrehozott) nyugdíj 261 724 301 082 Korbetöltött rokkantsági nyugdíj 361 957 356 862 Bányász- és korengedményes nyugdíj 11 831 12 434 Korhatár alatti rokkant nyugdíj 432 840 423 440 ebbõl I–II. rokkantsági nyugdíj 72 401 70 363 Hozzátartozói (özvegyi, árvasági, szülõi) nyugdíj 252 617 239 412 Teljes ellátások összesen 2 775 560 2 759 946 ebbõl ideiglenes özvegyi nyugdíj 10 296 9 543 Forrás: ONYF A magyar nyugdíjasok munkaerõ-piaci részvétele alacsony A KSH Munkaerõ-felmérése alapján 2008-ban nem jelent meg a munkaerõpiacon a 15–74 éves népesség 45,6%-a, illetve a 15–64 éveseknek a 38,5%-a. Meglehetõsen magas az elõrehozott és korkedvezményes nyugdíjban részesülõk száma és a rokkantsági és baleseti rokkantsági nyugdíjban részesülõké. 2007-ben hazánkban az idõskorú (55–64 éves) munkavállalókegyharmada dolgozott és ezzelaz európaiunióstagországokközött a 24. helyet foglaltukel. Ez a ráta az EU27-ek átlagában 44,7% volt. Nagyon alacsony a munkaképesség-változásután más munkakörben foglalkoztatottak vagy átképzésben részesülõk, s az eredményes rehabilitáció után újra foglalkoztatottak száma. A munkaképesség-csökkenés tehát mindezen adatok figyelembevételével a leggyakrabban véglegesnek tekinthetõ – az egyén és a munkaerõpiac részérõl is. A munkaerõpiacról a nyugdíjba lépõk közül a rokkantsági nyugdíjasok szenvedték el a legnagyobb veszteséget, amennyiben nem volt meg az elegendõ szolgálati idõ az elõrehozott nyugdíjhoz. Akik inaktív státuszból, vagyis munkanélkülibõl lettek nyugdíjassá, azoknak jövedelmi pozíciója nagy eséllyel javult. A KSH „Életünk fordulópontjai 2004/2005” címû adatfelvételében a jövõre vonatkozó aggodalmaik között sokak véleményében van jelen a gyermek jövõjéért való és a saját egészségromlás miatt érzett aggodalom. Az idõskorúak életük szubjektív megítélésekor leginkább a házastársi, élettársi kapcsolatukkal, a végzett munkájukkal, a lakásukkal, házukkal és legkevésbé az egészségi állapotukkal elégedettek. A munkahelyi aktivitásoktól eltávolodva az idõskorúak jelentõs hányada nem találja, nem találta meg elégedettségének forrását, újabb, örömöket adó aktivitását az életkor harmadik szakaszában. S ennek nem mindig az anyagi helyzet az oka, sokan nem tesznek meg olyan dolgokat sem, amit jövedelmük lehetõvé tenne. De lemondóak, feleslegesnek érzik, hogy rendszeresen, többet mozogjanak, színházba, moziba, múzeumba menjenek vagy havonta legalább egyszer baráti összejövetelre járjanak. Az idõsek életminõségén sokat rontanak a depressziós, szorongásos tünetek, a rossz közérzet és az alacsony önbecsülés. Ebben a lelkiállapotban nagyon kevesen érzékelik azt a tényt, hogy az idõsek szegénységbe kerülésének kockázata az utóbbi években jelentõsen csökkent. Az idõsek körében mért szegénységi ráta jóval alatta marad a populáció átlagának. Az idõsek körében mért szegénységi rés ebben az esetben jóval az átlag alatt marad, a 65 éves és idõsebbek esetében 9,3%. 2.2. ÉLETKÖRÜLMÉNYEK, AZ IDÕSEK HELYZETÉNEK ELEMZÉSE 2.2.1. FONTOSABB DEMOGRÁFIAI JELLEMZÕK Demográfiai változások A demográfiai változások vizsgálatakor szembetûnõ, hogy a hazai népesség folyamatos csökkenése a lakosság idõsödésével párhuzamosan zajlik. Emelkedik az idõskorúak, az egyedül élõk és a nem házasok népességen belüli aránya. Néhány évvel ezelõtt nem sokan élték meg századik életévüket. Napjainkban velünk együtt él 1107 száz éves vagy ennél idõsebb állampolgár, és 35 000 fõt meghaladó a 90 évesnél idõsebbek száma is. Az idõsek egészségesen várható élettartama jelentõsen függ az iskolázottság és a településnagyság adataitól A 65 éven felüliek 38%-a férfi és 62%-a nõ. A születéskor várható élettartam Magyarországon öt-hat évvel rövidebb, mint az Európai Unió nyugati tagállamaiban, bár a halálozási adatok, különösen a korai haláltól veszélyeztetett férfiak esetében az utóbbi években némi javulást mutatnak. Napjainkban már nem csak a várható élettartamra vonatkozó számításokkal foglalkozunk. Az idõsek szempontjait elõtérbe helyezõ megközelítés nyomán fontosabb lett az egészségesen várható élettartamokra vonatkozó kutatások eredményeit figyelembe venni. A hazai számítások szerint megállapítható, hogy az iskolai végzettség befolyással van a betegség idõszakának kezdetére, elsõdlegesen abban az értelemben, hogy – a nemektõl függetlenül – legkorábban az alapfokú végzettségûek betegszenek meg, legkésõbb pedig a diplomások. Mindkét nem esetében a magasabb végzettséghez nemcsak hosszabb várható élettartam tartozik, de rövidebb betegidõszak is. Ha mindezt településnagyság szerint vizsgáljuk, akkor megállapítható, hogy növekvõ településnagysághoz (község – város – megyei jogú város – Budapest) hosszabb várható élettartam, rövidebb betegidõszak és így hosszabb egészségesen várható élettartam kapcsolódik.A magasabb végzettségûek nagyobb arányban élnek városokban,ahol az egészségügyi ellátás is könnyebben elérhetõ. Magyarországon a 65 éven felüli férfiak és nõk várhatóan csupán 30–40%-a számíthat hátralévõ életéveiben korlátozásmentes évekre, 22–30%-uk évei lesznek tartós/krónikus betegségtõlmentesekéscsupán6–7% számíthat„jó”vagy „nagyonjó”állapotbaneltelõévekre.Hollandiábanpéldául a korlátozásmentes idõszak aránya a férfiak 70%-ára és a nõk 80%-ára vonatkozik. A számításokból egyértelmûen következik,hogy a hosszabbéletûségkövetkeztébena 65 éven felüli állampolgárokközül egyre többen leszneka nagy egészségügyi és szociális ellátórendszerek használói. A háztartások összetétele, a családi, települési és lakókörnyezeti jellemzõk,ahol az emberek megélik az idõskorukat, nagymértékben befolyásoljákazt, hogy milyen arányban tudják az ellátórendszerek szolgáltatásait igénybe venni. A háztartások 40%-ában él idõs ember A közel négymillió háztartás 40%-ában élnek idõs emberek és minden negyedik háztartás csak idõskorú személyekbõl áll. A népesség idõsödését mutatja az is, hogy az egyszemélyes, csak idõs személyekbõl álló háztartások száma közelíti az egymilliót és ezen belül közel 150 ezer az olyan egyszemélyes háztartás, ahol 80 év feletti ember él egyedül. 2005 áprilisában a teljes népesség 97,5%-a magánháztartásban és 2,1%-a bentlakásos elhelyezést nyújtó szociális intézményekben élt. Segítõ kapcsolatok a családokon belül – „szendvics-generáció” nehéz helyzetben A háztartások összetételének és a családok struktúrájának változásai ellenére a háztartások és családok közötti segítõ kapcsolatok vizsgálata pozitív mérleget mutat, vagyis mûködnek a családon belüli segítõ kapcsolatok. Ám ezt folyamatosan veszélyezteti a „szendvicsgeneráció” (vagyis a középsõ generáció) nehéz helyzete, akiknek a gyerekeikkel szembeni kötelezettsége mellett az idõs szülõk segítése is fontos, miközben félnek a munkanélkülivé válástól. A kapcsolat fenntartását, betegség esetén az ápolást-gondozást megnehezíti az a tény, hogy egyre kevesebben élnek az idõs szülõk közelében. A családi kapcsolatok fenntartásának és mûködõképességének igen fontos szerepe van a mentális állapot javításában, mivel a családon belüli segítség elérhetõsége növeli a biztonságérzetet. A KSH korábban végzett, a lakásviszonyokkal kapcsolatos kutatásából kiderül, hogy a 65 éven felüliekdöntõ többségének– 90%-nak– nincseneklakásváltoztatásitervei annakellenére,hogy a szinténe kutatásban felvett adatokból tudjuk, hogy egyharmaduk elégedetlen lakása állapotával. A megkérdezettek 15%-a szerint nem megfelelõ lakóhelyénekbiztonsága és 43%-uk lakásfenntartásinehézségekkelküzd. Ez utóbbin enyhítenek a növekvõ számban igénybe vett lakásfenntartási támogatások és a közüzemi díjak árkompenzációi. 2.2.2. GAZDASÁGI AKTIVITÁS, JÖVEDELEM, FOGYASZTÁS A nyugdíjas háztartások élelmiszer-fogyasztása magasabb, mint az aktív háztartásoké A 65 évesek és idõsebbek havi jövedelmének legnagyobb hányadát a nyugdíj biztosítja. Az idõsek fogyasztásának legfõbb jellemzõje az összes kiadáson belül az élelmiszerre fordított kiadások 27%-os aránya (2007. évi adat). Az aktív háztartások és a nyugdíjas háztartások élelmiszer-fogyasztásának összehasonlítására a 2007-es háztartás-statisztikából kiemeltünk néhány adatot. Ez az adatsor arra utal, hogy az aktív háztartások fogyasztása – amiben benne van minden kisgyermeket nevelõ háztartás is – alatta marad a nyugdíjas háztartások fogyasztásának. Valószínûsíthetõ, hogy a nyugdíjas háztartásokban megnöveli a gyermekeknek és unokáknak vásárolt élelmiszer a saját háztartási kiadásokat.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes